Asteroides

Són petites masses sense forma esfèrica que orbiten al voltant del Sol. Reben noms diversos: Asteroides: cossos que orbiten més a prop que Neptú. Es composen principalment de materials rocosos. Tenen dimensions que van des de 10 metres els més petits fins a uns 500 Km els més grans. Es coneixen uns 400.000, però es calcula que n’hi pot haver 5 vegades més. En funció de la zona que orbiten es classifiquen en: • Asteroides propers a la Terra (abreviat NEA: Near Earth Asteroids): es mouen per l’interior de l’òrbita de Mart i alguns poden acostar-se perillosament a la Terra. Dins d’aquest grup es fa una subdivisió, segons com sigui la seva òrbita, entre Asteroides Aton, Asteroides Apol·lo, i Asteroides Amor. • Asteroides del cinturó principal: són la majoria, i formen un anell entre les òrbites de Mart i Júpiter. • Troians: es mouen en la mateixa òrbita que el planeta Júpiter. • Centaures: es mouen entre les òrbites de Júpiter i Neptú.